Diari Oficial de la Generalitat Valenciana


Sumari del DOGV 6153, del 26-11-2009 (2009/13579)

RESOLUCIÓ d'11 de novembre de 2009, de la Conselleria d'Economia, Hisenda i Ocupació, per la qual s'accepta la cessió gratuïta mitjançant mutació demanial d'una parcel·la de 2.372,99 m² de superfície, situada a Rojales, entre els carrers Tarragona, Girona i avinguda d'Huelva, realitzada per l'ajuntament del dit municipi a favor de la Generalitat, per a ser destinada a la construcció d'un centre de salut.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6153

Data del DOGV
:   26-11-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/13403


Data del document
:   11-11-2009

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * cultura regional
    * propietat immobiliària
    * transmissió de la propietat

RESOLUCIÓ d'11 de novembre de 2009, de la Conselleria d'Economia, Hisenda i Ocupació, per la qual s'accepta la cessió gratuïta mitjançant mutació demanial d'una parcel·la de 2.372,99 m² de superfície, situada a Rojales, entre els carrers Tarragona, Girona i avinguda d'Huelva, realitzada per l'ajuntament del dit municipi a favor de la Generalitat, per a ser destinada a la construcció d'un centre de salut. [2009/13394]  
L'Ajuntament de Rojales, en sessió plenària realitzada el dia 7 d'abril de 2009, va acordar la cessió gratuïta a la Generalitat mitjançant mutació demanial de la parcel·la de la seua propietat de 2.372,99 m² de superfície, situada entre els carrers Tarragona, Girona i avinguda d'Huelva de la dita població. Tal i com consta en l'acord mencionat l'immoble té caràcter de domini públic.  
A proposta de la Conselleria de Sanitat es van iniciar els tràmits legals oportuns per a l'acceptació de l'immoble.  
La cessió es fa amb la finalitat de destinar la parcel·la a la construcció d'un centre de salut.  
La cessió s'ha efectuat basant-se en el que disposa l'article 37 de la Llei 14/2003, de Patrimoni de la Generalitat, i la disposició addicional onzena de la llei mencionada que regula la mutació demanial.  
En conseqüència, basant-se en els articles 37 i 44 de la Llei 14/2003, de 10 d'abril, de Patrimoni de la Generalitat i fent ús de les atribucions conferides per la legislació vigent, resolc:  
Primer  
Acceptar la cessió gratuïta de la propietat mitjançant mutació demanial realitzada per l'Ajuntament de Rojales de la parcel·la de 2.372,99 m² de superfície, situada entre els carrers Tarragona, Girona i avinguda d'Huelva de la dita població, que confronta: nord, carrer Tarragona; sud, carrer Girona; est, parcel·la propietat municipal, i oest, avinguda d'Huelva.  
Consta inscrita en el Registre de la Propietat d'Almoradí al tom 2047, llibre 193, foli 22, finca 16069, inscripció 1ª.   
Referència cadastral: 1823933TQ4172N2733UZ.  
La parcel·la s'accepta lliure de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament de Rojales, s'efectua amb la condició de destinar la parcel·la a la construcció d'un centre de salut, i amb subjecció al que disposa l'article 37 de la Llei 14/2003, de Patrimoni de la Generalitat. El servici haurà d'estar en funcionament en el termini de cinc anys des de l'acceptació de la parcel·la i mantindre's durant els trenta següents, en el supòsit d'incompliment de les condicions anteriors es considerarà resolta la mutació i revertirà el terreny a l'ajuntament amb totes les seues pertinences i accessions.  
Tercer  
La parcel·la acceptada haurà d'incorporar-se a l'Inventari General de Béns i Drets de la Generalitat en concepte de bé de domini públic afecte al servici sanitari i adscrit a la Conselleria de Sanitat, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.  
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 11 de novembre de 2009.- El conseller d'Economia, Hisenda i Ocupació i vicepresident segon del Consell: Gerardo Camps Devesa.